	
	RAPORTUL VIZITEI DE MONITORIZARE & EVALUARE



Subrecipient: Fundația PARADA (membru în consorțiul ARAS-ALIAT-PARADA)
Data: 13 ianuarie 2016
Locație: București, sediul Fundației PARADA
Proiect: “Tratament pentru toți, acum!”
Participanți:
Fidelie Kalambayi, RAA
Andrei Dobre, RAA
Alina Dumitriu, lucrător social, PARADA
Claudia Petre, psiholog, PARADA
Mihaela Ciobanu, ofițer M&E, PARADA

Obiective: Monitorizarea progresului activităților implementate de SSR
Metode: interviuri cu membrii echipei de implementare; verificarea formularelor folosite pentru a înregistra activitățile proiectului.

CONCLUZII

Ref. furnizarea serviciilor de acompaniere și DOT
· Furnizarea serviciului de acompaniere pentru diagnostic presupune următoarele etape: 1) ARAS identifică suspecți TB în rândul CDI cărora le furnizează servicii de harm reduction; 2) apoi, ARAS comunică PARADA lista suspecților TB care ar avea nevoie de acompaniere 3) echipa PARADA stabileste contactul cu suspecții fie telefonic, fie căutându-i pe teren/pe stradă, în locurile indicate de ARAS. Limitele acestei metode de lucru: 1) cei mai mulți CDI referiți nu au numere de telefon, deci trebuie identificați pe stradă; 2) unui lucrător social îi poate lua destul de mult timp (>1 zi) să identifice pe stradă un suspect referit de ARAS, să-l convingă să fie acompaniat la dispensarul TB, să stabilească de comun acord o zi pentru testare și să-l însoțească la testare; 3) Dacă lucrătorul social nu reușește să acompanieze la dispensar mai mulți suspecți TB în aceeași zi, activitatea devine foarte costisitoare din punct de vedere al timpului. 
· În vederea efectuării activității de acompaniere, echipa PARADA a stabilit contacte cu toate dispensarele TB din București. La început personalul medical din dispensare i-a privit cu scepticism, dar au înțeles rolul lucrătorului social PARADA în acompaniere și DOT.

Ref. proceduri de monitorizare-evaluare ale SR
· SSR nu are un plan de monitorizare-evaluare propriu, cu indicatori și ținte specifice activităților derulate în cadrul proiectului. Monitorizarea se face în raport cu planul de M&E comun ARAS-ALIAT-PARADA, plan care nu identifică țintele care trebuie atinse de fiecare organizație implicată în consorțiu. 
· SR nu utilizează toate instrumentele prevăzute în metodologia de implementare a proiectului ARAS-ALIAT-PARADA. 

Ref. gradul de realizare al indicatorilor
· Pana la 31 decembrie 2015 (Q3), indicatorul “Nr. de CDI însoțiți în rețeaua medicală TBC pentru diagnostic” era realizat în proporție de 10% (12 persoane însoțite din 120 estimate). Motivul întârzierii: vezi concluziile despre serviciul de acompaniere pentru diagnostic.
· SR a primit până acum de la ARAS (începând cu luna noiembrie 2015) cca 100 de referiri de acompaniere, dar a acordat acompaniere doar pentru 12 persoane până la 31 decembrie 2015. Numărul de CDI referiți de ARAS către SR pentru acompaniere este mic, comparativ cu numărul suspecților TB identificați de ARAS. Numărul celor care acceptă acompanierea este și mai mic.

Raport întocmit de:		Fidelie Kalambayi, RAA		Andrei Dobre, RAA

RECOMANDĂRI
Ref. furnizarea serviciilor de acompaniere și DOT
· SR se va implica în creșterea numărului suspecți de TB (identificați de ALIAT sau ARAS) care acceptă acompanierea la dispensarul TB pentru diagnostic. În acest scop, SR va însoți săptămânal pe teren echipele de outreach ale ALIAT și ARAS (1 vizită/săptămână/ARAS și 1 vizită/săptămână/ALIAT). Obiectivul este ca echipa de lucrători sociali ai PARADA să devină cunoscută printre beneficiarii din toate zonele în care lucrează ALIAT și ARAS.
· SR va stabili de comun acord cu ALIAT și ARAS un calendar pentru ieșirile comune și va comunica calendarul PR, la solicitarea PR.

Ref. proceduri de monitorizare-evaluare ale SR
· [bookmark: _GoBack]SR se va asigura că toate activitățile proiectului sunt documentate fie cu ajutorul instrumentelor prevăzute în metodologia proiectului (ex.: fișa zilnică), fie, dacă este cazul, cu ajutorul unor noi instrumente dezvoltate special pentru activitățile SR. 
· SR se va asigura, cu precădere, că există documente justificative pentru următoarele activități: consilierea socială, consilierea pentru aderența la tratamentul TB, acompanierea suspecților TB la dispensarul TB, DOT pentru pacienții TB aflați în tratament (inclusiv ridicarea medicamentelor de la dispensar și distribuirea lor către pacienți).
· SR și ARAS vor agrea un plan de M&E care să prevadă indicatori și ținte pentru toate activitățile proiectui PARADA, pe toată perioada lui de implementare.
Ref. gradul de realizare al indicatorilor
· SR va stabili cu ARAS un plan de recuperare a indicatorului “Nr. de CDI însoțiți în rețeaua medicală TBC pentru diagnostic”, pentru a atinge până la finalul Q4 (martie 2016), minim 80% din valoarea estimată (n=180). SR va comunica planul către PR până la 31 Ianuarie 2016.
Raport întocmit de: Fidelie Kalambay, Andrei Dobre
